กฎกระทรวงการอนุญาตให้ใช้พื้นที่เพื่อตั้งสถานประกอบการทางนิวเคลียร์ พ.ศ. 2563กฎกระทรวง การอนุญาตให้ใช้พื้นที่เพื่อตั้งสถานประกอบการทางนิวเคลียร์ พ.ศ. ๒๕๖๓อาศัยอำนาจตามความในมาตรา ๕ วรรคสอง แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒ และมาตรา ๕๑ วรรคสี่ มาตรา ๕๒ และมาตรา ๕๓ วรรคสาม แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมออกกฎกระทรวงไว้ ดังต่อไปนี้มาตรา 1 ข้อ ๑ ในกฎกระทรวงนี้ "พื้นที่กีดกัน" หมายความว่า พื้นที่ของสถานประกอบการทางนิวเคลียร์ซึ่งผู้ขอรับใบอนุญาตต้องแสดงให้เห็นว่า ในกรณีเกิดอุบัติเหตุรั่วไหลของสารกัมมันตรังสี ผู้ที่อาศัยอยู่บริเวณขอบของพื้นที่กีดกันจะต้องได้รับปริมาณรังสีทั่วร่างกายไม่เกิน ๒๕๐ มิลลิซีเวิร์ตมาตรา 1 หรือปริมาณรังสีที่ต่อมไทรอยด์ไม่เกิน ๓,๐๐๐ มิลลิซีเวิร์ต จากการรับสารไอโอดีนภายในเวลาสองชั่วโมง "พื้นที่ระวังเหตุ" หมายความว่า พื้นที่โดยรอบพื้นที่กีดกันซึ่งผู้ขอรับใบอนุญาตสามารถจัดการให้ผู้อยู่อาศัยในพื้นที่นั้นซักซ้อมและปฏิบัติตามวิธีการกรณีเกิดเหตุฉุกเฉินทางนิวเคลียร์และรังสีมาตรา 1 และต้องแสดงให้เห็นว่า ในกรณีเกิดอุบัติเหตุรั่วไหลของสารกัมมันตรังสี ผู้ที่อาศัยอยู่บริเวณขอบของพื้นที่นี้จะต้องได้รับปริมาณรังสีทั่วร่างกายไม่เกิน ๒๕๐ มิลลิซีเวิร์ต หรือปริมาณรังสีที่ต่อมไทรอยด์ไม่เกิน ๓,๐๐๐ มิลลิซีเวิร์ต จากการรับสารไอโอดีนภายในสามสิบวัน "พื้นที่ห่างจากชุมชน" หมายความว่ามาตรา 1 พื้นที่จากจุดศูนย์กลางที่ตั้งสถานประกอบการทางนิวเคลียร์ที่มีรัศมีไม่น้อยกว่า ๑.๓ เท่าของรัศมีของพื้นที่ระวังเหตุ และต้องมีประชากรหนาแน่นไม่เกิน ๕๐๐ คนต่อตารางกิโลเมตร ทั้งนี้ ไม่รวมถึงพื้นที่ในส่วนที่เป็นพื้นที่กีดกันและพื้นที่ระวังเหตุ "เหตุการณ์ภายนอก" หมายความว่ามาตรา 1 เหตุการณ์ที่ส่งผลต่อความปลอดภัยของสถานประกอบการทางนิวเคลียร์ และไม่ได้เกิดจากการดำเนินการหรือกิจกรรมภายในสถานประกอบการทางนิวเคลียร์มาตรา 1 หมวด ๑ การขอรับใบอนุญาตมาตรา 2 ข้อ ๒ ผู้ขอรับใบอนุญาตให้ใช้พื้นที่เพื่อตั้งสถานประกอบการทางนิวเคลียร์ต้องมีคุณสมบัติและไม่มีลักษณะต้องห้ามตามที่กำหนดไว้ในมาตรา ๔๖ และมาตรา ๔๗มาตรา 3 ข้อ ๓ ผู้ขอรับใบอนุญาตให้ใช้พื้นที่เพื่อตั้งสถานประกอบการทางนิวเคลียร์ต้องยื่นคำขอรับใบอนุญาตและชำระค่าธรรมเนียมต่อสำนักงานตามแบบที่เลขาธิการประกาศกำหนด พร้อมด้วยเอกสารหรือหลักฐาน ดังต่อไปนี้ (๑) รายงานวิเคราะห์ความเหมาะสมของพื้นที่ตั้งสถานประกอบการทางนิวเคลียร์ตามมาตรา ๕๑ (๒)มาตรา 3 ผลการศึกษาความเป็นไปได้ของโครงการ (๓) แผนการก่อสร้างและแผนประมาณการค่าใช้จ่ายที่ใช้ในการก่อสร้าง (๔) แผนการรักษาความมั่นคงปลอดภัย (๕) หลักฐานการจัดทำระบบบริหารจัดการ หรือการประกันคุณภาพ สำหรับการประเมินความเหมาะสมของพื้นที่ตั้งสถานประกอบการทางนิวเคลียร์ (๖) หนังสือมอบอำนาจตามกฎหมายมาตรา 3 ในกรณีที่มีการมอบอำนาจให้ดำเนินการแทนมาตรา 4 ข้อ ๔ ผู้ขอรับใบอนุญาตต้องแสดงการคำนวณและกำหนดอันตรายที่ส่งผลกระทบด้านความปลอดภัยของสถานประกอบการทางนิวเคลียร์ด้วยวิธีที่ทันสมัยและเหมาะสม โดยวิธีดังกล่าวจะต้องผ่านการพิสูจน์ความถูกต้องเรียบร้อยแล้ว รวมทั้งสามารถปรับให้ใช้ได้กับลักษณะและสภาพของพื้นที่ตั้งสถานประกอบการทางนิวเคลียร์ที่ขอรับใบอนุญาตมาตรา 5 ข้อ ๕ ในกรณีที่ในพื้นที่ตั้งสถานประกอบการทางนิวเคลียร์มีเครื่องปฏิกรณ์นิวเคลียร์เป็นจำนวนมาก หรือมีสถานประกอบการทางนิวเคลียร์ที่มีวัตถุประสงค์ในการดำเนินงานหลายประการ ให้ใช้ผลรวมของผลกระทบในการคำนวณและกำหนดอันตรายที่ส่งผลกระทบด้านความปลอดภัยของสถานที่ตั้งนั้นมาตรา 5 เว้นแต่สามารถพิสูจน์ได้ว่าเครื่องปฏิกรณ์นิวเคลียร์แต่ละเครื่องสามารถกำหนดอันตรายแยกต่างหากจากกันได้มาตรา 6 ข้อ ๖ ในกรณีที่เป็นการขอรับใบอนุญาตให้ใช้พื้นที่เพื่อตั้งสถานประกอบการทางนิวเคลียร์ที่ใช้เครื่องปฏิกรณ์นิวเคลียร์ซึ่งมีกำลังเกินกว่า ๕๐๐ กิโลวัตต์ (ความร้อน) หากบริเวณรัศมี ๓๒๐ กิโลเมตร จากพื้นที่ตั้งมีรอยเลื่อนที่มีพลังซึ่งมีความยาวมากกว่าหรือเท่ากับค่าความยาวของรอยเลื่อนที่กำหนดในตารางที่ ๑มาตรา 6 ท้ายกฎกระทรวงนี้ ให้ผู้ขอรับใบอนุญาตทำการคำนวณและกำหนดค่าการดับเครื่องปฏิกรณ์นิวเคลียร์โดยอัตโนมัติที่ปลอดภัยจากแผ่นดินไหวมาตรา 7 ข้อ ๗ ผู้ขอรับใบอนุญาตต้องจัดให้มีการสำรวจการสั่นไหวของพื้นผิว เพื่อให้ได้ข้อมูลสำหรับหาค่าการดับเครื่องปฏิกรณ์นิวเคลียร์โดยอัตโนมัติที่ปลอดภัยจากแผ่นดินไหว เครื่องปฏิกรณ์นิวเคลียร์ต้องได้รับการออกแบบให้สามารถทนต่อแผ่นดินไหวได้อย่างน้อย ๐.๑ เท่าของความเร่งเนื่องจากแรงโน้มถ่วงของโลก (๐.๑ g)มาตรา 7 โดยคำนึงถึงผลการสำรวจตามวรรคหนึ่งมาตรา 8 ข้อ ๘ ในกรณีที่เป็นการขอรับใบอนุญาตให้ใช้พื้นที่เพื่อตั้งสถานประกอบการทางนิวเคลียร์ที่ใช้เครื่องปฏิกรณ์นิวเคลียร์ ผู้ขอรับใบอนุญาตต้องจัดให้มีการประเมินความเสี่ยงอันตรายของเครื่องปฏิกรณ์นิวเคลียร์ที่เกิดจากเหตุการณ์ภายนอกตามระดับกำลังของเครื่องปฏิกรณ์นิวเคลียร์ ทั้งนี้มาตรา 8 โอกาสที่เกิดเหตุการณ์ภายนอกขึ้นต่อปีต้องไม่มากกว่าค่าตามตารางที่ ๒ ท้ายกฎกระทรวงนี้ ในกรณีพื้นที่ตั้งสถานประกอบการทางนิวเคลียร์มีค่าความเสี่ยงอันตรายของเครื่องปฏิกรณ์นิวเคลียร์จากเหตุการณ์ภายนอกตามตารางที่ ๒ ท้ายกฎกระทรวงนี้มาตรา 8 ผู้ขอรับใบอนุญาตต้องแสดงให้เห็นว่าสามารถออกแบบและป้องกันทางวิศวกรรมเพื่อให้เกิดความปลอดภัยต่อประชาชนและสิ่งแวดล้อมระหว่างการดำเนินงานของสถานประกอบการทางนิวเคลียร์เสนอให้คณะกรรมการพิจารณามาตรา 9 ข้อ ๙ ให้ผู้ขอรับใบอนุญาตพิจารณาความปลอดภัยและความเหมาะสมของพื้นที่ตั้งสถานประกอบการทางนิวเคลียร์ ในประเด็นการก่อวินาศกรรม การโจมตีจากอาวุธพิสัยไกล หรือจากการขนส่งวัสดุอันตรายจากเส้นทางคมนาคมทั้งทางบกและทางน้ำ ตลอดจนวิธีการหรือภัยอันตรายอื่นมาตรา 10 ข้อ ๑๐ ให้ผู้ขอรับใบอนุญาตกำหนดเขตพื้นที่กีดกันและพื้นที่ระวังเหตุสำหรับพื้นที่ตั้งสถานประกอบการทางนิวเคลียร์มาตรา 2 หมวด ๒ การออกใบอนุญาตมาตรา 11 ข้อ ๑๑ เมื่อได้รับคำขอรับใบอนุญาตและค่าธรรมเนียมตามข้อ ๓ แล้ว ให้สำนักงานตรวจสอบคำขอพร้อมเอกสารหรือหลักฐานประกอบคำขอให้ครบถ้วน ในกรณีที่เห็นว่าเอกสารหรือหลักฐานไม่ถูกต้องครบถ้วน ให้แจ้งผู้ขอรับใบอนุญาตดำเนินการส่งเอกสารหรือหลักฐานเพิ่มเติมให้ครบถ้วนภายในเวลาที่สำนักงานกำหนด แต่ต้องไม่เกินสิบห้าวันมาตรา 11 ในกรณีที่ผู้ขอรับใบอนุญาตไม่ดำเนินการ หรือดำเนินการไม่แล้วเสร็จภายในกำหนดเวลาตามวรรคสอง ให้เลขาธิการสั่งไม่รับคำขอรับใบอนุญาตและแจ้งคำสั่งดังกล่าวพร้อมคืนค่าธรรมเนียมและเอกสารหรือหลักฐานประกอบคำขอรับใบอนุญาตให้แก่ผู้ขอรับใบอนุญาต ในกรณีที่ตรวจสอบแล้วเห็นว่ามาตรา 11 เอกสารหรือหลักฐานที่ยื่นหรือที่ยื่นเพิ่มเติมครบถ้วนแล้ว ให้เลขาธิการออกใบรับคำขอรับใบอนุญาตให้แก่ผู้ขอรับใบอนุญาตภายในเจ็ดวันนับแต่วันที่ได้รับเอกสารหรือหลักฐานครบถ้วนมาตรา 12 ข้อ ๑๒ เมื่อออกใบรับคำขอรับใบอนุญาตแล้ว ให้สำนักงานพิจารณาคำขอรับใบอนุญาต เอกสารหรือหลักฐาน และข้อมูลประกอบการพิจารณาของผู้ขอรับใบอนุญาต หากเห็นว่าข้อมูลยังไม่เพียงพอต่อการพิจารณาให้แจ้งผู้ขอรับใบอนุญาตส่งข้อมูลเพิ่มเติม ในกรณีที่ข้อมูลเพียงพอต่อการพิจารณาแล้วมาตรา 12 ให้สำนักงานจัดให้มีการรับฟังความเห็นของประชาชนตามหมวด ๔ การรับฟังความเห็นของประชาชน และเสนอคำขอรับใบอนุญาต เอกสารหรือหลักฐาน ผลการรับฟังความเห็นของประชาชนและคำชี้แจงรายประเด็น พร้อมด้วยความเห็นต่อคณะกรรมการต่อไป ระยะเวลาในการพิจารณาตามวรรคหนึ่งต้องไม่เกินสองปีนับแต่วันที่ออกใบรับคำขอรับใบอนุญาตมาตรา 13 ข้อ ๑๓ ในกรณีที่คณะกรรมการให้ความเห็นชอบ ให้เลขาธิการออกใบอนุญาตให้แก่ผู้ขอรับใบอนุญาตตามแบบที่เลขาธิการประกาศกำหนด ในกรณีที่คณะกรรมการไม่ให้ความเห็นชอบ ให้เลขาธิการสั่งไม่อนุญาตและแจ้งคำสั่งดังกล่าวให้ผู้ขอรับใบอนุญาตทราบ ทั้งนี้ ให้ระบุเหตุผลของการไม่อนุญาตมาตรา 13 รวมทั้งแจ้งสิทธิในการฟ้องคดีต่อศาลปกครองให้ผู้ขอรับใบอนุญาตทราบด้วยมาตรา 14 ข้อ ๑๔ ในการออกใบอนุญาต เลขาธิการโดยความเห็นชอบของคณะกรรมการอาจกำหนดเงื่อนไขเพื่อความปลอดภัยของประชาชนและสิ่งแวดล้อมรอบพื้นที่ตั้งสถานประกอบการทางนิวเคลียร์ให้ผู้รับใบอนุญาตปฏิบัติด้วยก็ได้มาตรา 15 ข้อ ๑๕ ใบอนุญาตให้ใช้พื้นที่เพื่อตั้งสถานประกอบการทางนิวเคลียร์ให้มีอายุตามที่กำหนดในใบอนุญาตแต่ไม่เกินสิบปีมาตรา 16 ข้อ ๑๖ ในกรณีที่ปรากฏข้อเท็จจริงว่า มีการเปลี่ยนแปลงใด ๆ เกิดขึ้นหรือสภาพพื้นที่ตั้งสถานประกอบการทางนิวเคลียร์เปลี่ยนแปลงไป อันอาจมีผลกระทบต่อประชาชนหรือสิ่งแวดล้อมมาตรา 16 ให้เลขาธิการโดยความเห็นชอบของคณะกรรมการมีคำสั่งให้ผู้รับใบอนุญาตยื่นรายงานวิเคราะห์ความเหมาะสมของพื้นที่ตั้งสถานประกอบการทางนิวเคลียร์ที่ได้วิเคราะห์ความเหมาะสมของพื้นที่ตั้งให้สอดคล้องกับกรณีที่เปลี่ยนแปลงไปภายในเวลาที่กำหนด ทั้งนี้ ต้องดำเนินการให้เป็นไปตามมาตรา ๕๔มาตรา 3 หมวด ๓ การต่ออายุใบอนุญาตและการออกใบแทนใบอนุญาตมาตรา 17 ข้อ ๑๗ ผู้รับใบอนุญาตที่ประสงค์จะต่ออายุใบอนุญาต ให้ยื่นคำขอต่ออายุใบอนุญาตล่วงหน้าไม่น้อยกว่าหนึ่งปีแต่ไม่เกินสามปีก่อนวันที่ใบอนุญาตเดิมสิ้นอายุตามแบบที่เลขาธิการประกาศกำหนด พร้อมด้วยรายงานวิเคราะห์ความเหมาะสมของพื้นที่ตั้งสถานประกอบการทางนิวเคลียร์ที่ได้แก้ไขข้อมูลให้เป็นปัจจุบันมาตรา 17 และให้ขอต่ออายุใบอนุญาตได้ครั้งละไม่เกินสิบปี ในระหว่างการยื่นคำขอต่ออายุใบอนุญาตตามวรรคหนึ่ง ผู้รับใบอนุญาตจะต้องมีคุณสมบัติและไม่มีลักษณะต้องห้ามตามข้อ ๒มาตรา 18 ข้อ ๑๘ ในการพิจารณาคำขอต่ออายุใบอนุญาต ให้นำความในข้อ ๑๒ และข้อ ๑๓ มาใช้บังคับโดยอนุโลม เว้นแต่การจัดให้มีการรับฟังความเห็นของประชาชนมิให้นำมาใช้บังคับ และระยะเวลาในการพิจารณาจะต้องไม่เกินวันที่ใบอนุญาตเดิมสิ้นอายุมาตรา 19 ข้อ ๑๙ ในกรณีที่ใบอนุญาตชำรุดในสาระสำคัญ สูญหาย หรือถูกทำลาย ให้ผู้รับใบอนุญาตยื่นคำขอรับใบแทนใบอนุญาตพร้อมด้วยเอกสารหรือหลักฐาน ณ สำนักงาน ภายในสิบห้าวันนับแต่วันที่ทราบถึงการชำรุดในสาระสำคัญ สูญหาย หรือถูกทำลาย ใบแทนใบอนุญาตให้ใช้แบบใบอนุญาต โดยระบุคำว่า "ใบแทน" ด้วยอักษรสีแดงไว้ด้านบนของใบอนุญาตมาตรา 4 หมวด ๔ การรับฟังความเห็นของประชาชนมาตรา 20 ข้อ ๒๐ ในการพิจารณาออกใบอนุญาตให้ใช้พื้นที่เพื่อตั้งสถานประกอบการทางนิวเคลียร์ ให้สำนักงานจัดให้มีการรับฟังความเห็นของประชาชนที่อยู่อาศัยในบริเวณโดยรอบพื้นที่ตั้งสถานประกอบการทางนิวเคลียร์ โดยอย่างน้อยต้องรับฟังความเห็นของประชาชนที่อยู่อาศัยในพื้นที่ระวังเหตุและพื้นที่ห่างจากชุมชนมาตรา 20 เพื่อประกอบการพิจารณาด้วยมาตรา 21 ข้อ ๒๑ สำนักงานต้องประกาศเผยแพร่ให้ประชาชนทราบถึงวิธีการรับฟังความเห็น ระยะเวลา สถานที่ และข้อมูลอย่างน้อยดังต่อไปนี้ เพื่อประกอบการรับฟังความเห็นของประชาชน ทั้งนี้ เป็นเวลาไม่น้อยกว่าเก้าสิบวันก่อนวันแรกของการรับฟังความเห็นของประชาชน (๑) เหตุผลความจำเป็นและวัตถุประสงค์ของสถานประกอบการทางนิวเคลียร์มาตรา 21 (๒) คำอธิบายและสาระสำคัญของสถานประกอบการทางนิวเคลียร์ (๓) ผู้ขอรับใบอนุญาต (๔) ขั้นตอนและระยะเวลาดำเนินการ (๕) การออกแบบตามข้อกำหนดหรือมาตรฐานด้านความปลอดภัยและทางวิศวกรรม (๖) ลักษณะของพื้นที่ตั้ง (๗) มลพิษหรือสิ่งใด ๆ ที่มีผลกระทบต่อสิ่งแวดล้อม รวมทั้งอันตรายที่อาจเกิดขึ้น (๘)มาตรา 21 คำอธิบายวิธีป้องกันผลกระทบที่อาจเกิดขึ้นกับประชาชน รวมทั้งมาตรการป้องกัน แก้ไข หรือเยียวยาความเดือดร้อนหรือความเสียหายที่อาจเกิดขึ้น ตลอดจนการควบคุมกำกับดูแล ให้สำนักงานประกาศเผยแพร่ข้อมูลรายละเอียดอื่นนอกจากข้อมูลตามวรรคหนึ่ง ที่จำเป็นและเพียงพอแก่การที่ประชาชนจะเข้าใจและสามารถแสดงความเห็นได้มาตรา 22 ข้อ ๒๒ เมื่อดำเนินการรับฟังความเห็นของประชาชนแล้ว ให้สำนักงานสรุปรวบรวมประเด็นความเห็นของประชาชนแล้วส่งให้ผู้ขอรับใบอนุญาต และประกาศให้ประชาชนทราบภายในสิบห้าวันนับแต่วันที่การรับฟังความเห็นของประชาชนเสร็จสิ้นมาตรา 23 ข้อ ๒๓ ให้ผู้ขอรับใบอนุญาตส่งคำชี้แจงตามประเด็นความเห็นของประชาชนในพื้นที่ระวังเหตุและพื้นที่ห่างจากชุมชนเป็นรายประเด็นแก่สำนักงานภายในเวลาที่สำนักงานกำหนด และให้สำนักงานประกาศคำชี้แจงดังกล่าวให้ประชาชนทราบภายในสิบห้าวันนับแต่วันที่สำนักงานได้รับคำชี้แจงมาตรา 24 ข้อ ๒๔ เมื่อสำนักงานรับฟังความเห็นของประชาชนและคำชี้แจงของผู้ขอรับใบอนุญาตแล้วเห็นว่า การตั้งสถานประกอบการทางนิวเคลียร์อาจก่อให้เกิดผลกระทบต่อประชาชนในพื้นที่ระวังเหตุและพื้นที่ห่างจากชุมชนมากกว่าข้อมูลที่เผยแพร่ตามข้อ ๒๑ (๗) และ (๘) หากผู้ขอรับใบอนุญาตมีความประสงค์จะดำเนินการขอรับใบอนุญาตต่อไปมาตรา 24 ผู้ขอรับใบอนุญาตต้องกำหนดมาตรการป้องกัน แก้ไข หรือเยียวยาความเดือดร้อนหรือความเสียหายที่อาจเกิดขึ้นจากผลกระทบดังกล่าวเพิ่มเติมตามความเหมาะสม และให้สำนักงานประกาศให้ประชาชนทราบมาตรา 25 ข้อ ๒๕ ประกาศตามข้อ ๒๑ ข้อ ๒๒ ข้อ ๒๓ และข้อ ๒๔ ให้ปิดไว้โดยเปิดเผย ณ สถานที่ปิดประกาศของสำนักงาน พื้นที่ตั้งสถานประกอบการทางนิวเคลียร์ และสถานที่ทำการขององค์กรปกครองส่วนท้องถิ่นในพื้นที่ระวังเหตุและพื้นที่ห่างจากชุมชน รวมถึงให้เผยแพร่ประกาศในระบบเครือข่ายสารสนเทศของสำนักงานด้วยมาตรา 26 ข้อ ๒๖ ให้สำนักงานสรุปรวบรวมประเด็นความเห็นของประชาชนและคำชี้แจงรายประเด็น รวมถึงหากมีมาตรการตามข้อ ๒๔ ให้นำมาผนวกไว้กับเอกสารประกอบการพิจารณาของเลขาธิการและคณะกรรมการให้ไว้ ณ วันที่ ๒๓ มีนาคม พ.ศ. ๒๕๖๓ สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕๑ วรรคสี่ มาตรา ๕๒ และมาตรา ๕๓ วรรคสาม แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ บัญญัติให้การขอรับใบอนุญาต การออกใบอนุญาต การออกใบแทนใบอนุญาต การขอต่ออายุใบอนุญาตและการต่ออายุใบอนุญาตให้ใช้พื้นที่เพื่อตั้งสถานประกอบการทางนิวเคลียร์ เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้